*Raport privind mijloacele financiare*

*acumulate și distribuite pentru gestionarea*

*crizei refugiaților din Ucraina*

*Perioada 24 februarie - 31 august 2022*

La situația din 31 august curent, în bugetul de stat au fost încasate mijloace bănești în formă de *donații din partea persoanelor fizice și juridice* în sumă de 172,3 mil. lei, destinate pentru gestionarea crizei refugiaților din Ucraina, inclusiv: 24,9 mil. lei constituie donații din surse interne, iar 147,4 mil. lei - din surse externe. Din surse externe, în volume mai mari au fost donate mijloace financiare de către: Departamentul Afacerilor Externe al Elveției – 60,6 mil.lei; Ministerul Afacerilor Externe al Republicii Lituania – 15,1 mil.lei; Agenția Slovacă pentru Cooperare Internațională – 2,1 mil.lei; Ministerul Finanțelor al Republicii Estonia – 2,0 mil.lei și alți donatori. De asemenea, au fost acumulate donații prin intermediul ambasadelor RM la Tokyo – 35,4 mil.lei și în China - 0,4 mil.lei.

Pentru gestionarea crizei refugiaților din Ucraina, prin intermediul fondurilor de urgență ale Guvernului au fost repartizate mijloace financiare în sumă de 394,6 mil. lei, dintre care41,9 mil. lei din fondul de rezervă și 352,7 mil. lei din fondul de intervenție, inclusiv:

- 2,0 mil. lei pentru sporul de compensare pentru munca prestată în condiții de risc sporit pentru sănătate autorităților publice locale de nivelul II pentru 775 de persoane implicate. ***La situația din 31.08.2022, din suma totală alocată în aceste scopuri au fost executate 1,7 mil. lei;***

- 3,8 mil. lei pentru completarea rezervelor de stat și de mobilizare Agenției Rezerve Materiale, ca urmare a eliberării produselor alimentare și bunurilor pentru asigurarea refugiaților. ***La situația din 31.08.2022, din suma totală alocată au fost executate 1,6 mil. lei.***

- 5,7 mil. lei pentru transportarea refugiaților, Ministerului Infrastructurii și Dezvoltării Regionale. ***La situația din 31.08.2022, din suma totală alocată, nu au fost executate cheltuieli.1***

- 12,2 mil. lei pentru acoperirea costurilor de funcționare a centrelor de plasament temporar pentru refugiați, create de instituțiile publice din subordinea autorităților publice centrale, întreprinderile de stat, societățile cu capital majoritar de stat, organizațiile necomerciale, Ministerului Muncii și Protecției Sociale (11,4 mil. lei) și Ministerului Educației și Cercetării (0,8 mil. lei). ***La situația din 31.08.2022 din suma totală alocată în aceste scopuri au fost executate 10,5 mil. lei.*** Conform Dispozițiilor Comisiei pentru Situații Excepționale nr.16 din 20 aprilie 2022 și nr.21 din 18 mai 2022 capacitatea totală a centrelor de plasament temporar este în număr de 6186 locuri;

- 43,7 mil. lei pentru acordarea ajutorului umanitar Ucrainei. ***La situația din 31.08.2022, din suma totală alocată, nu au fost executate cheltuieli.1***

- 10,0 mil. lei pentru întreținerea centrelor de adăpost temporar a refugiaților, Cancelariei de Stat (5,0 mil.lei) și Ministerului Muncii și Protecției Sociale (5,0 mil. lei). ***La situația din 31.08.2022 din suma totală alocată în aceste scopuri au fost executate 2,5 mil. lei;***

- 40,6 mil. lei pentru întreținerea centrelor de plasament temporar a refugiaților deschise de autoritățile publice locale de nivelul I și II. Conform Dispozițiilor Comisiei pentru Situații Excepționale (nr.10 din 15 martie 2022; nr.12 din 25 martie 2022; nr.16 din 20 aprilie 2022 și nr.21 din 18 mai 2022), capacitatea totală a centrelor de plasament temporar ale autorităților locale este în număr de 11089 locuri. ***La situația din 31.08.2022 din suma totală alocată în aceste scopuri au fost executate 24,5 mil. lei;***

- 276,6 mil. lei pentru acordarea sporului de compensare pentru munca prestată în condiții de risc sporit pentru sănătate, Ministerului Afacerilor Interne (233,1 mil. lei), Ministerului Apărării (42,1 mil. lei) și Ministerului Muncii și Protecției Sociale (1,4 mil. lei). ***La situația din 31.08.2022 din suma totală alocată în aceste scopuri au fost executate 260,6 mil. lei.***

\_\_\_\_\_\_\_\_\_\_\_\_\_\_\_\_\_\_\_\_\_

 Executarea cheltuielilor eligibile se realizează de către Ministerul Finanțelor în baza documentelor justificative prezentate de către autoritățile publice / beneficiari.